25 Abr Coronavirus 24 abril 2020\nPublicat 10:12h in Coronavirus\tper\tadmin 1 Comentari\nAhir tots els informatius dedicaven una estoneta a parlar de les declaracions de l’il·lustre president dels Estats Units, Donald Trump. Déu ni do el que va arribar a dir aquest home! Les seves rodes de premsa sempre son polèmiques. Segurament ho fa a posta, per distreure l’opinió pública davant la nefasta gestió de la crisi que està duent a terme al seu país. Estats Units ja té el rècord absolut de morts, 50.000… El discurs d’aquest home sempre és el mateix: donar les culpes als altres. Però aquest cop… Resulta que –segons ell– la solució vindria de l’alcohol, els desinfectants i els rajos de llum ultraviolada! Si l’alcohol mata el virus en tres minuts doncs apliquem-lo als pulmons, que és on fa més mal… I el mateix amb els desinfectants. És clar! Com no ho hi havíem caigut abans! Ni respiradors ni UCI’s. Lo dels raig de llum ultraviolada –segons ell– encara s’ha de demostrar… Els qui estaven a la roda de premsa no sabien on mirar. Es palpava la vergonya aliena que suscitaven les seves paraules. Ràpidament, els científics van declarar que això és una bestiesa –quan no una estupidesa–, que la ingestió de desinfectants et pot matar abans que el virus! Hores més tard, el mateix Trump va declarar que només estava sent sarcàstic, vaja, que feia broma. Què divertit, oi? El periodista de la crònica, davant la declaració de sarcasme, va dir amb to greu: “ningú se’l va creure…” Tots menys ell! Un home que no és científic, que no en té ni idea del virus, president de la nació, que diu aquestes animalades, no hauria d’anar al davant del seu país! És molt perjudicial, tant pels Estats Units com pel conjunt de la humanitat. Per què les relacions amb la Xina no passen precisament pel seu millor moment i això és, en gran part, gràcies a la seva gestió i a les seves declaracions. Dir que aquest és un “virus xinès” o alimentar teories conspiratives –quan la mateixa CIA les desmenteix– no han ajudat gaire… i això afecta a tota la humanitat. La Xina ja és la primera potència. Malgrat que també han comès errors –lo d’amagar la xifra real de morts és cada cop més evident– millor estar a bé amb ells, no?\nLa pregunta que em faig –i com jo, molts més, segur que també vosaltres– és sempre la mateixa: com és possible que l’hagin votat? Com pot ser que –en teoria, el país més democràtic– hagi triat un president com aquest? Alguns diuen que va ser un vot de càstig, per anar en contra dels poders que sempre han condicionat a aquell país i que han beneficiat als més poderosos. Vindria a ser el que nosaltres coneixem com “l’Amèrica profunda”, els qui no pertanyen a les elits, els qui el van votar… i que, malgrat tot, el segueixen recolzant! Als Estats Units hi ha manifestacions en contra de les mesures de confinament “exagerades” d’alguns governadors. És clar, com el mateix Trump a dit que s’estan extralimitant… El país que té més infectats i més morts s’extralimita en les mesures. Increïble! Un polític tan mediocre, tan poc fiable, no hauria d’estar al davant d’una de les nacions més influents del món. És molt perillós…\nJesús també es va trobar amb alguns polítics –i religiosos– impresentables. Pilat, sense anar més lluny, el qui va fer possible la seva execució, era un d’aquets. La majoria d’historiadors admeten que, de no haver estat pel fet de intervenir en la causa contra Jesús, si no hagués sortit els evangelis, haguera passat desapercebut per a la història. Pilat era un polític corrupte –nosaltres ja n’estem familiaritzats amb aquest concepte–, despòtic i sempre pendent d’acontentar a l’emperador de torn. Davant la decisió de condemnar o no a Jesús, se’n renta les mans. Probablement creia que era innocent però la por, la incertesa i la imatge que podrien tenir d’ell a Roma el va fer desistir i rendir-se. Va optar per actuar “segons bufa el vent”, una mica com fa el president Trump. EL temps ha passat però les actituds perduren…\nÉs molt significativa la conversa que te amb Jesús moments abans de condemnar-lo. “Ets tu el Rei dels jueus?” “Si” li diu Jesús. “Si tu ets rei, on son els teus partidaris? li diu Pilat. “El meu regne no és d’aquest món…” Aquí Pilat ja es va començar a perdre… Després Jesús li diu: “jo he vingut a donar testimoni de la veritat” Aleshores Pilat li pregunta: “i què és la veritat?” És la pregunta del qui es creu que sap però que, de fet, no ha entès res. Només “fa veure que en sap”. No hi ha cap saviesa ni profunditat en les seves paraules. És pura aparença… Jesús, en veure aquesta poca substància –que, de fet és pura ignorància– li dona el silenci per resposta. Com es sol dir: “la ignorància és insolent”. Jesús calla. El deixa una mica per inútil. No ha entès res! A voltes, segurament Pilat el deuria deixar per un infeliç, un il·luminat i punt. Com pot ser rei un home així? Un rei sense poder, sense riquesa, humiliat i pobre… “Emporteu-vos-el i feu el que vulgueu!” Una resposta poc valenta. No se’n fa responsable. Es renta les mans…\nLíders com el president Trump –o el president Bolsonaro, al Brasil– no haurien de ser-hi en el càrrec. Bolsonaro ha arribat a dir que aquest virus es cura només amb la pregària. Una resposta interessada, que busca satisfer als “lobbies” religiosos, tan influents al Brasil, però que està jugant amb la fe i la salut de les persones…\nAmb aquesta crisi, aquests personatges s’estan clarament “retratant”. Tant de bo que es pugui revertir aquesta situació i, d’ara endavant, es triïn persones responsables, competents i capaces de cercar el bé real de les persones, dels ciutadans dels seus països. Líders que no suscitin incomoditat i vergonya en sentir-los parlar. En sortiríem guanyant tots.\nPublicat 14:44h, 25 abril Responder\nDoncs be, el teu comentari dona llum,te tota la raó,, pero la existència d’aquest mandataris, es fruit de la nostra decisió, cal conèixer be, abans de depositar el nostre vot, qui volem que governi la nostre nació, quines qualitats te, quina formació, també humanament, com pot respondre al front de la nació. Cal conèixer per escollir be. Estem en temps de Pasqua, Jesús es fa present fent camí a Emaus, instrueix als seus acompanyants, que no el coneixen fins al final, tambe nosaltres en el nostre caminar de la vida, tenim companys, que pot ser necesiten de nosaltres, del nostre ajut. Cal ser generosos i sapiguer compartir. Bona Pasqua a tots. Ànims i sempre endavant !!


Sempre Amb Elles - Àmbit social\nSuport a fundacions i associacions que tutelen llars d'acollida per a dones que han patit violència de gènere\nMaset està altament sensibilitzat amb la xacra social que estem vivint com és la discriminació de les dones i la violència de gènere (com la manifestació més brutal de les desigualtats entre homes i dones). La violència de gènere és un problema que traspassa fronteres i és present en la major part dels països del món amb la particularitat que les vivències del maltractament són enormement semblants en tots els llocs i cultures.\nMaset fa un pas endavant, donant suport a aquestes dones que pateixen un estat d'indefensió i han d'abandonar casa seva amb els seus fills per iniciar una nova vida en llars tutelades per fundacions i associacions.\nMaset treballarà amb aquestes fundacions i associacions, repartides per tot Espanya, per millorar les condicions de les dones que resideixen en aquestes llars tutelades, que ofereixen una acollida temporal i els garanteix un espai de seguretat, protecció i acompanyament. Així, es facilita la recuperació de les dones i els seus fills.


Esports negocia un acord de col·laboració entre el VPC i l'USAP - Altaveu el diari digital d'Andorra\nEsports negocia un acord de col·laboració entre el VPC i l'USAP\nDurant la recent estada de l'equip de rugbi de Perpinyà a Andorra, la ministra Sïlvia Riva va fer la proposta\n16/08/2021 (19:22 CET)\nL'argentí de l'USAP De la Fuente intenta avançar malgrat l'oposició de dos jugadors del Biarritz en un partit de la temporada passada. USAP\nEl ministeri de Cultura i Esports ha proposat a l'USAP la possibilitat d'establir un acord de col·laboració entre l'equip del Top 14 de rugbi i el VPC que milita a la Lliga Honor d'Occitània. L'objectiu és que el club andorrà, l'únic del país que disputa un campionat a França, pugui tenir jugadors cedits. La ministra Sïlvia Riva ha expressat als dirigents del club de Perpinyà que hi poden haver sinergies entre les dues entitats.\nL'USAP que ha fet un molt bon balanç de la seva estada a Andorra no veu malament arribar a un acord que inclouria també la utilització d'instal·lacions i la formació d'entrenadors i d'àrbitres. Riva ha explicat l'evolució del rugbi al Principat i s'ha mostrat partidaria de crear "una diplomàcia esportiva". L'acord hauria de permetre pal·liar dos dels problemes històrics del VPC: el segon equip i el júnior. En els dos casos sempre s'ha anat curt d'efectius.\nEl desig de l'actual directiva del club d'arribar a Federal 2 implica tenir almenys 60 fitxes de jugadors per poder nodrir també el segon equip, que molt sovint no ha jugat per manca de jugadors o ha fet només amb 12. A les categories regionals no, però a les nacionals si el segon equip no es presenta en algun partit és desqualificat i arrossega al primer equip al descens a Honor. Pel que fa al júnior, el problema són els jugadors que acaben els seus estudis a Andorra i que han de marxar a l'estranger. Això redueix considerablement el potencial del conjunt i sovint també el del cadet.\nEn algunes ocasions s'havia solucionat el problema amb acords amb clubs pròxims com Tarascó o Osseja. En el nou projecte del VPC s'havia parlat d'un possible conveni amb Pamiers, club de Federal 1. Ara, amb la visita de l'USAP, ha agafat força aquesta opció perquè, des del ministeri, es creu que els dos clubs es poden complementar.


Mollet de Peralada Hotels - PREUS AMB ELS DESCOMPTES MÉS GRANS a tots els hotels a Mollet de Peralada\nexperiència [Mollet de Peralada]\nAquesta casa de camp del segle XVII es troba just al costat de Mollet de Peralada, a la comarca cata\nAquesta casa de camp del segle XVII es troba just al costat de Mollet de Peralada, a la comarca catalana de l'Alt Empordà i ofereix allotjament amb aire condicionat, WiFi gratuïta, TV per satèl·lit i una vista magnífica.\nL'Hotel Mas Renart ofereix suites amb una decoració clàssica i un TV de pantalla plana. Algunes tenen banyera d'hidromassatge.\nEl restaurant de l'hotel, que obre certs dies de la setmana, té una decoració rústica i serveix menjar tradicional català. També hi ha un bar.\nEl Mas Renart es troba a 25 minuts amb cotxe del bonic parc natural del Cap de Creus i a 8 km de Peralada. A 20 minuts amb cotxe trobareu Figueres, que acull el Teatre Museu Dalí.\nVàrem estar molt bé, les habitacions espectaculars, el llit era molt còmode i un ambient molt romàntic amb espelmes, etc. L'esmorzar inclós era mo\nImpressions dels viatgers sobre Mollet de Peralada\nDescobreixi els barris de Mollet de Peralada\nSobre Mollet de Peralada\nAgoda.com abasta opcions d'allotjament en tota la ciutat. Des de grans hotels de cadenes internacionals a cases d'hostes familiars, donant resposta a totes les demandes dels viatgers. Oferim una gran gama d'hotels per ajudar-vos a trobar el millor lloc on estar a Mollet de Peralada. Moltes àrees, cada una amb una atmòsfera distinta, esperen ser descobertes a la ciutat. Mollet de Peralada té moltes atraccions per explorar amb un passat fascinant, un present intrigant i un emocionant futur. Hi ha tantes coses per fer, potser vol quedar-se una altra setmana o més per tal d'experienciar-ho tot. No es retrassi i resevi avui per tenir les millors ofertes d'hotel a Mollet de Peralada!\nAllotjaments a Mollet de Peralada\nQuè fer a Mollet de Peralada\nTrobar més allotjaments a Mollet de Peralada\nHotels Mollet de Peralada populars


11/11/2019 Esports - Jordi Rodríguez\nEl capità David Cano, amb el seu homòleg del Manlleu i la tripleta arbitral, ahir abans del partit de diumenge. (Foto: Palamós CF).\nContundent victòria ahir del Palamós Club de Futbol davant el Manlleu, per tres a zero. El degà va tornar a sumar tres punts després de dos empats i una derrota, marcant un nou punt d'inflexió que li permet mantenir la tercera plaça del grup, darrere el Girona B i el Vic. Xevi Germán, Adri Salas i Toni Rossell van ser els golejadors dels palamosins.\nDesprés de cinc victòries consecutives en el tram inicial de la competició, el Palamós havia encadenat tres jornades sense guanyar. Ahir va reprendre el camí de la victòria, en un partit que es va posar de cara molt aviat, amb un gol matiner de Xevi Germán. Una injecció de tranquil·litat que va permetre els locals controlar el partit en tot moment, i sentenciar-lo amb dos gols més a la segona part. Per tot plegat, el tècnic Joan Mármol va fer aquesta valoració del matx.\nAmb la victòria davant el Manlleu, el Palamós puja una posició i ara és tercer, darrere el Girona B i el Vic. El proper partit serà el diumenge que ve, de nou a l'Estadi Municipal Palamós-Costa Brava, davant La Jonquera.\nA la Tercera Catalana, victòria de la Unió Esportiva Calonge que va superar l'Spòrting Vidrerenca per un ajustat tres a dos. A la Quarta Catalana, derrota del Sant Antoni, dos a un al camp del Blanes B, i de la Fundació Esportiva Palamós A que va caure a casa amb el Can Gibert, un a quatre. Els resultats, d'altra banda, dels partits de futbol de base que s'han jugat aquest cap de setmana als camps de la zona esportiva municipal Josep Massot i Sais, els trobareu en un document adjunt a aquesta notícia, al web palamoscomunicacio.cat.\nEn bàsquet, segona victòria de la temporada pel sènior A del Club Esportiu Palamós. Els jugadors que entrena Carles Sala es van imposar de tres punts en la seva visita a la pista del Mataró, 65 a 68. Va ser un matx molt igualat, que els palamosins van decantar amb l'aportació anotadora de Juanola, amb 17 punts, Óscar Marcos, amb 14, i Moha Ayachi, amb 13 punts. El proper partit serà diumenge vinent a casa davant el Cabrera, equip que té el mateix balanç de 2 victòries i 5 derrotes que els palamosins. D'altra banda, la Unió Bàsquet Palamós continua al capdavant del seu grup de la lliga territorial de Girona en imposar-se al Vilablareix per 62 a 74, amb 20 punts de David Leys i 11 de Víctor Parejo. Els jugadors que entrena Salvi Bofill sumen 3 victòries en 3 partits jugats.\nMés bàsquet. En el partit de rivalitat entre els Sub25 masculins del Vedruna i del Club Esportiu Palamós, els primers es van imposar per 71 a 68. Els equips júniors B de les dues entitats també s'han vist les cares aquest cap de setmana. En aquest cas amb victòria del Club Esportiu per un clar 61 a 34. El júnior A del Club, d'altra banda, va caure a Caldes per 90 a 53. Cara i creu pels dos equips femenins que juguen en categoria interterritorial. L'infantil va superar el Manlleu per 65 a 46, i el cadet va perdre clarament a casa davant el Mataró, 61 a 93. Per últim, el sènior femení del Vedruna va cedir davant l'Escala per un ajustat 52 a 54.\nPassem al futbol sala. L'aleví del Palamós va golejar el Palafolls per catorze a zero, mentre l'infantil no va poder amb un Riudellots que va imposar la seva llei a domicili, un a vuit. El benjamí va empatar a sis a la pista del Sant Julià de Ramis. Pel que fa al Vall-llobrega Futbol Sala, el sènior va guanyar a la pista del Vidreres per tres a vuit. El juvenil, per la seva banda, va perdre a casa contra el Joves de Mollet per un a nou. Per cert, els tres cadets que juguen amb el juvenil han estat convocats per fer un entrenament amb la Selecció de Girona, el diumenge que ve a Riudellots.\nAcabem amb les bitlles catalanes. A la Lliga Catalana, el Palamós s'ha enfrontat amb els Cremats i li ha guanyat les dues partides. Els partits de la Lliga de Girona s'han ajornat.\nPalamós, 348 - Cremats, 268\nPalamós, 323 - Cremats, 321\n21/03/2019 - Societat El camí cap a la inclusió


El projecte 'Bitácora' arriba a les Balears per conèixer i investigar la fauna i la flora\ndBalears/E.P. | 17 juliol 2017\nEl projecte 'Bitácora' ha arribat a les Balears per conèixer i investigar la fauna i la flora autòctones. Entre els dies 14 i 22 de juliol, GSD Cooperativa ha posat en marxa la tercera edició d'aquesta expedició marítima que, amb deu alumnes i dos professors dels seus centres educatius, salparà des del port de Borriana rumb a les Illes Columbretes, Dragonera, Cabrera i Eivissa.\nAixí, aquest dilluns hi seran tot el dia a la Dragonera i demà dimarts partiran cap a Cabrera fins al dia 19, quan partiran cap a Eivissa, on es quedaran fins al 21, data en la qual salparan rumb al port de Borriana, a Castelló, per culminar el seu viatge a l'Oceanogràfic de València, segons informa GSD Cooperativa en un comunicat.\nLa travessia, que té com a objectiu transmetre als adolescents els valors ambientals, culturals i històrics del Mare Nostrum, finalitzarà a València, on la tripulació visitarà l'Oceanogràfic i demostrarà els coneixements adquirits durant el trajecte.\nDeu alumnes i dos professors seleccionats entre els diversos centres que la Cooperativa Gredos San Diego té a Madrid han posat rumb a la costa mediterrània per participar en aquesta expedició lúdic-educativa que cerca que els estudiants de Batxillerat i Cicles Formatius s'acostin a la cultura marina a través del contacte directe amb la natura.\nDurant set dies es convertiran en mariners i solcaran les aigües de la Mediterrània occidental entre el País Valencià i les Balears, per tal de fomentar el coneixement de la mar i la seva conservació, potenciar l'ús de les eines marines, a més d'impulsar l'autonomia personal, el cooperativisme i el treball en equip.\nPer Marineros castellanos, fa mes de 3 anys\nJa tenim organismes públics i grups i associacions que coneixen de sobra el nostre Mediterrani i saben quins son els problemes i les necessitats del nostre mar. No end fa cap falta, que uns col.legials "senyorets" de Castella, que tenen la mar ben enfora, ara venguin a investigar i a dir-nos el que hem de fer amb el nostre mar. Si venen amb esperit d'aprendre i amb humilitat, serem a la seva disposició, però per ensenyar-nos a noltros, i probablement contaminar un poc més, no fan cap falta.


▷ ⭐Definició de bifurcat⭐ - Significat, Exemples i Sinònims\nelcorrector.cat » Definició de bifurcat\nDefinició de bifurcat\nara pots trobar La definició i bastants exemples de com utilitzar la paraula bifurcat, en aquesta web de rectificacions ortogràfiques pots veure com es pot utilitzar en un text Veritable aquest mot i fer servir un dels sinònims que et proposem de la llista completa que pots trobar aquí també pots veure la seva Definició perquè et sigui moltíssim més simple comprendre què significa bifurcat.\nQue presenta una bifurcació.\nEn forma de forca de dues pues.\n¿Cóm es diu bifurcat en castellà? / ¿Cómo se escribre y se dice bifurcat en catalán?\nSi vols aprendre com es diu en castellà bifurcat has de saber que la seva traducció és bifurcat pots descobrir en la nostra pàgina web més exemples en català perquè et sigui més simple contextualitzar-la en espanyol.\nExemples de com utilitzar bifurcat\nQuan es treballa en un document de venda o de […] facturació, es pot bifurcar des de la pantalla de […] preus de posició a l’anàlisi de preus.\nL’esborrany es divideix en 4 principis bàsics amb 13 pautes que al seu torn es bifurquen en alguns criteris d’èxit.\nEls grups de caça bifurquen una trucada seqüència […] i paral·lela per tal de localitzar l’extensió que pugui prendre la trucada entrant.\nPerò no, no perquè va ser allà on em vaig sentir i vaig pensar i vaig associar això que ara recordaré infestat de carrers i de rutes i de jardí els senders no es bifurquen.\nPot bifurcar cap a la taula de […] planificació gràfica on pot continuar la planificació.\nConstitueix una prolongació dels Andes colombians, […] els quals en arribar al nus de Pamplona […] (Colòmbia) es bifurquen en dues cadenes: […] La Serra de Perijá i la Serralada [. ..] Mèrida o dels Andes veneçolans.\nAquestes enormes […] cavernes que es bifurquen sota la terra, […] són buits que podrà recórrer amb l’equip necessari per no patir […] accidents i amb l’experiència de guies especialitzats que el portaran a aquest viatge inoblidable.\nTambé es pot bifurcar en les pantalles […] d’entrada per accedir a les funcions de gestió general d’operacions.\nAlgunes de les imatges representen brancatges i […] camins que es bifurquen en infinites direccions, […] fent referència a la figura […] humana com un procés constant de creixement i recórrer un territori.\nNeixen dels ganglis espinals, on està la seva […] cos cel·lular, i es bifurquen en dues extremitats\nUna vall en què tot és verd almenys una petita pista de direcció […] única i que es bifurca en diferents […] punts per arribar als masos.\nDel nivell […] subterrani HBS, l’equipatge de vol arriba mitjançant bandes transportadores inclinades, corbes de banda de la variant Plus i cintes transportadores a la sala de classificació d’equipatge, amb cinta transportadora de classificació i 20 rampes que es bifurquen.\nA Bolívia i al sud del Perú, […] els Andes es bifurquen i tanquen els […] valls i altiplans conegudes com l’Altiplano.\nles polítiques socials cap a la dona i […] la família es bifurquen en les que emfatitzen […] l’equitat, afavorint la participació […] de la dona al mercat de treball en condicions idealment iguals a la l’home, i les que emfatitzen la diferència, afavorint la permanència de la dona al costat de la família, exercint cures domèstiques.\nNomés es bifurca al tractament manual […] quan hi ha un error.\nABA / BSB nombre (es bifurquen el nombre)\nCom en «El Jardí dels senderes que es bifurquen» de Jorge Luis Borges, les eleccions possibles […] davant de cada cruïlla es multipliquen […] a mesura que es transita cap a l’interior de l’obra.\nEls copetes recullen aquesta energia ascensional i la bifurquen en angles aguts, en espirals o formes asaeteadas que porten la tensió uniforme de la columna cap a direccions diferents i contraposades.\nTravessem una nova etapa en la humanitat, un nou camí en què […] els senders es bifurquen cap a l’aïllament […] i la pobresa o la integració i el creixement.\nQuan arriba sota dels principis dels metatarsians es bifurquen en dos feixos, un en direcció a cada dit.\nPer executar una conversió parcial d’una ordre […] previsional abans ha bifurcar a la imatge de […] consulta de quantitat parcial / correcció d’ordre.\nNo obstant això, les […] primeres impressions enganyen: cada pocs metres surten petites vies que es bifurquen en passadissos estrets i irregulars, on viuen les 40 mil persones de […] la vila.\n41 El tribunal arbitral només […] haurà de considerar bifurcar el procediment o […] pronunciar laudes parcials quan en fer-ho […] pugui esperar-se que això veritablement redundi en una solució més eficient del cas.\nEls seus carrers estrets es bifurquen sobre de les vessants, donant pas a meravelloses vistes de l’oceà, la vegetació frondosa, i la impressionant […] línia costanera.\nPerò, però, temps després, vaig tenir la convicció que aquestes altures inconcluses que s’apartaven de la lògica oficial, eren -per això mateix- la […] mètrica d’una ciutat, que com en el jardí borgià dels [ …] senders que es bifurquen, podia fer-li […] lloc a la psicoanàlisi.\nNo obstant això, a […] partir d’aquí es bifurquen nostres camins.\nSi ja s’ha transferit un objecte de […] pignoració amb una nota a un préstec i, a […] continuació, s’ha bifurcat de nou del […] préstec a fi de pignoració, modifiqui la nota existent i graveu.


Capítol 2. Arma subtil. El poder del diner.\nCapítol 2. Arma subtil.\nAmb la moneda, en ella o per ella, les relacions entre individus, nacions i societats creixen o minven, s'equilibren o es desequilibren, esdevenen justes o es corrompen.\nAmb una moneda es paga el traïdor i l'assassí, i amb la mateixa peça es compra menjar i es paga l'artesà. Amb uns bitllets es contribueix a vèncer en unes eleccions i amb els mateixos se sotmet subtilment el guanyador. Per ella es treballa, es roba, s'inverteix, es destrueix, es fa la guerra i es firma la pau, s'estima i s'odia.\nQue amb i per la moneda es faci de tot i molt no és cap novetat. L'experiència de cada dia i la majoria de les grans notícies sempre estan impregnades «d'interessos econòmics» i «d'afany de lucre» que es mouen més o menys legalment o legítimament.\nPerò hi ha un altre aspecte que en general és poc conegut: en ella mateixa, la moneda fa miracles o desastres. Que sigui abundant o escassa provoca inflació o deflació, creixement de la producció i del consum o tancament de fàbriques.\nCom s'inventa la moneda? És aquesta una pregunta cabdal. Com es crea o es destrueix moneda? Quina relació té la moneda amb la inflació? Aquests són temes plens de misteris. Tothom sap que en cada Estat hi ha una entitat que emet moneda (peces i bitllets). Però també tothom experimenta que pot moure molts diners a través de xecs, targetes i comptes corrents sense que apareguin per enlloc els corresponents bitllets.\nTot aquest tema és molt complex i, per no entrebancar-nos, el deixarem per a més endavant (capítol 7). De moment, només ens cal retenir que els bancs, quan concedeixen un crèdit, estan «inventant diner». I que en les nostres societats occidentals el paper moneda no representa més d'un 10 per cent del diner que es mou cada any. Només augmenta en funció del diner negre. «l'acaparament de diner en efectiu per part dels espanyols que valen escapar-se d'Hisenda i l'expansió de l'economia submergida, amb més transaccions en efectiu, són les causes que s'hagi elevat la quantitat de bitllets i monedes en mans dels particulars i d'empreses [...] de 2,3 bilions de pessetes el 1987 a 4,4 bilions el 19911».\nEl que sí que ens convé és adonar-nos que aquests misteris de la moneda vénen de molt lluny. I que, els qui els coneixen, acostumen a usar-los com una arma subtil, embolcallada de ritus, d'encens i de marbre. És una arma poderosíssima i, alhora, desconegudíssima pel poble, que en pateix les conseqüències sense adonar-se'n.\nPatim una sèrie de problemes de difícil comprensió i, per tant, d'encara més difícil solució. Per exemple, com és possible que costi tant de controlar la inflació monetària? Com és possible que sense benefici aparent per a ningú hi hagi crisi de sobreproducció –d'excedents– i alhora hi hagi milions de persones que estan condemnades a la misèria i al subconsum?\nUna lectura de la Bíblia pot ser un bon consol en moments de desesperació. Provem-ho. La selecció del text i gran part dels comentaris són de Lluís Maria Xirinacs (19832) Anem al capítol 41 del llibre del Gènesi i llegim.\nVerset 44: «El faraó digué a Josep: jo sóc el faraó, però sense el teu permís ningú no aixecarà la ma ni el peu a tot el país d'Egipte».\nTot el text que citarem és segurament el nucli més autèntic, datat al voltant del 1.700 abans de la nostra era, a l'entorn del qual un redactor tarda ha teixit la novel·la de Josep i els seus germans. El relat fa referència a l'època en que Egipte fou envaït pels pobles pastors hicses, predominantment semites. Sabem que hi hagué, en aquest període, un faraó anomenat Josef-el i un altre, Jacob-el. El redactor simula que Josep no és més que un lloctinent del faraó, perquè l'Egipte, per als jueus, és un lloc de depravació. No és edificant que un faraó d'Egipte sigui jueu. Cal, però, lloar la «saviesa» de Josep com a home d'Estat. El relat mostra clarament com l'Estat no és el servidor del «bé comú» sinó que defensa uns béns superprivats: els de la casta o grup dominant. Josep, aparent lloctinent del faraó, és realment un autèntic «banquer central» que, tot fent créixer les economies del «banc central», es cobrarà les seves comissions sense ni saber-ho el faraó.\nVerset 46: «Després Josep va sortir de la presencia del faraó i va recórrer tot el país d'Egipte».\nJosep, intel·ligent, no es deixa portar per apriorismes o per idealismes, resultat freqüent de l'embriaguesa del poder. Té el cap clar. Cerca informació, segurament mal quantificada perquè ja era vigent la moneda anònima de metalls, però intuïtivament descobreix l'augment espectacular de producció. O bé, malpensant, genera la sobreproducció i frena la circulació de nou diner (crea subconsum).\nVerset 47: «Durant els set anys d'abundància la terra va produir amb profusió».\nLa situació de sobreproducció espontània o d'infracapacitat de compra provocada descriu una situació deflacionària clara: hi ha més producció que consum.\nVerset 48: «I ell va aplegar tots els queviures dels set anys d'abundància que hi hagué al país d'Egipte i diposità els queviures a les ciutats, col·locant a cada població els queviures dels camps del voltant».\nApareix aquí el quadre de l'imperialisme del faraó sobre totes les polis (a Egipte en deien nomos). Es veu també com cada polis controlava un «municipi» agrícola del qual era el centre. El temple de cada polis era el magatzem de tots els productes del camp. Un bon exemple d'aquesta funció és, entre d'altres, el grandiós temple-magatzem de Cnossos, centre de l'illa de Creta.\nVerset 49: «Josep va emmagatzemar el blat com la sorra del mar en tal quantitat que renunciaren a fer-ne el compte, ja que ultrapassava tota mesura».\nÉs molt possible que no aplegués el blat per la força. Senzillament, el compra amb diner inventat –l'Estat és fort– a base d'apuntar un número –reconeixement de deute– en uns comptes corrents que cada temple obria a favor dels pagesos del territori de la polis corresponent. Cal adonar-se que la compra es fa a la baixa, a un preu superbarat a causa de la deflació escandalosa que «es patia». Per tant, en cada compte corrent s'inscrivien pocs diners i, en canvi, el blat ni es podia comptar!\nGènesi, capítol 47 (continuació del capítol anterior en l'original).\nVerset 13: «Ja no hi havia pa enlloc del país de tan greu que era la fam. El país d'Egipte i el de Canaan defallien a causa de la fam».\nL'imperialisme dels semites mesopotàmics es manifesta de nou amb tota la seva subtilesa. Per primera vegada, Egipte té Canaan supeditat. En aquesta àrea imperialista econòmica «apareix» o «es provoca» la inversió de la crisi, que és una altra crisi: de la deflació es passa a una inflació terrible. La relació entre producció i poder de compra s'inverteix. Ara no hi ha blat i el diner no serveix per a res. Resultat: la gent es mor de fam.\nVerset 14: «Josep, mentrestant, aplegava tot el diner que hi havia al país d'Egipte i al de Canaan, a canvi del gra que compraven, i duia aquest diner a la casa del faraó».\nAra el «banc central» feia l'operació contraria: retirar diner en circulació amb l'excusa que provoca inflació. Venia el blat amb preus a l'alça, a un preu supercar a causa de la inflació escandalosa que «es patia». En els comptes corrents del poble s'havien inscrit diners a la baixa i ara es retiraven a l'alça: aviat es consumí el diner anotat i calgué que el poble lliurés el diner efectiu amagat «sota la rajola». Tanmateix, tota aquesta operació, fins aquí, potser tenia la justificació de voler neutralitzar la inflació galopant!\nVerset 15: «Quan s'hagué acabat el diner del país d'Egipte i del de Canaan, tot l'Egipte anà a dir a Josep: «Dóna'ns pa. És que hem de morir davant teu perquè ja no tenim més diners?»».\nVerset 16: «Josep els digué: «Ja que no teniu més diners porteu el vostre bestiar i jo us donaré pa a canvi del vostre bestiar»».\nVerset 17: «Dugueren, doncs, el bestiar a Josep i aquest els dona pa a canvi dels cavalls, del bestiar petit i gros i dels ases. Així és com, a canvi de tot el bestiar, els procurà pa aquell any».\nVes per on, l'Estat ja s'ha apropiat de tot el bestiar d'Egipte tot deixant anar el pa, engruna a engruna. I tot gràcies a una pura invenció de diner!\nVerset 18: «Quan acaba aquell any, tornaren a trobar-lo l'any següent i li digueren: «No podem pas amagar al nostre Senyor que el diner s'ha acabat i el bestiar és possessió del nostre Senyor. A disposició del nostre Senyor no queden sinó els nostres cossos i les nostres terres»».\nVerset 19: ««És que hem de morir davant teu, nosaltres i les nostres terres? Pren-nos, doncs, a nosaltres i a les nostres terres a canvi de pa: serem esclaus del faraó, nosaltres amb les nostres terres. Però dóna'ns llavor per sembrar, que visquem i no morim i les nostres terres no es converteixin en un ermàs».\nVerset 20: «Josep va adquirir així per al faraó totes les terres d'Egipte, ja que els egipcis venien cadascun el seu camp, de tant que els empenyia la fam. Així les terres es convertiren en propietat del faraó».\nAra l'Estat imperialista egipci, per obra del seu ministre d'Economia, s'apropia de totes les terres. No es tracta de la socialització de la terra. Es tracta de convertir la terra en propietat privada de l'Estat. I, aquesta vegada, no per dret de conquesta, sinó per compra legal amb diners inventats.\nDe canvi elemental en canvi elemental, d'any en any, de crisi en crisi, el poble no s'adona que li ho van prenent tot en una mena de ruleta infernal. No és altre el mecanisme del «deute extern» que té en via d'expropiació la majoria de països empobrits del món.\nVerset 21: «I sotmeté el poble a l'esclavitud d'un cap a l'altre de l'Egipte».\nFinalment es consuma l'apropiació amb la reducció a l'esclavitud de tot el poble. L'esclavitud és un dels signes inequívocs dels imperialismes històrics. De primer foren esclaus de guerra, esclaus vençuts. Després vingué l'esclavitud per causa econòmica: aquells que no poden pagar els deutes. Finalment aparegué la cacera pura i simple de l'home per l'home amb vista a obtenir ma d'obra abundant.\nVerset 22: «Tan sols no adquirí les terres dels sacerdots, ja que aquests tenien del faraó una renda i vivien de la renda que els passava el faraó. Per això no vengueren les seves terres».\nAl capdavall es descobreix la mare dels ous! Santa innocència la del cronista jueu. Els sacerdots, uns pobres rendistes, com els jubilats! S'haurien mort pobrissons, si es venien les terres per viure com els altres? Marx deia que l'Estat no és una institució pública al servei del bé comú sinó una institució privada d'aparença pública al servei de la classe dominant. Caps d'Estat, ministres, Administració, Exèrcit... són uns «pobres» homes al servei de la classe dominant, que rarament es mostra. Fa donar la cara als «pobres» homes que «manen». Aquí, per un moment, entre núvol i núvol hem vist el sol lluent d'or: la casta sacerdotal-banquera que està darrera la gran operació de Josep i del faraó. Ells no venen llurs terres senzillament perquè se les haurien de vendre a ells mateixos. Ridícul! I les seves rendes eren els «percentatges prudents» de la gran apropiació que s'estava efectuant. Que més volen! No és casual que el sogre de Josep fos sacerdot d'Heliòpolis, centre del culte solar que tenia un paper polític cabdal a Egipte.\nVerset 23: «Després Josep digué al poble: «Mireu, us prenc des d'avui per al faraó, juntament amb les vostres terres. Aquí teniu llavor, sembreu, doncs, les vostres terres»».\nVerset 24: ««A la collita, en donareu la cinquena part al faraó, mentre que les altres quatre parts us serviran per a la sembra del camp i per a aliment vostre, de les vostres famílies i de la vostra mainada»».\nVerset 25: «Ells respongueren: «Ens has salvat la vida. Que trobem només favor als ulls del nostre Senyor i serem esclaus del faraó»».\nPerquè l'Estat sembli una institució imperial pública al servei del bé comú es pinta la imatge del faraó bondadós, protector del poble contra la fam. El poble, sotmès a un formidable rentat de cervell, accepta voluntàriament l'esclavitud. És la desgraciada complicitat de l'oprimit amb l'opressor.\nJosep manté home i terra units, perquè la terra sense home o l'home sense terra no són res.\nEl rendiment del 20 per cent anual net és un bon rendiment en aquells temps de lentitud productiva, comparats amb el nostre temps febril. La resta per a llavors, obres de regadiu, alimentar els bous, els treballadors, les productores de treballadors, els futurs treballadors i les futures productores de treballadors (economia de subsistència). Els parcers actuals d'extenses zones de Catalunya encara paguen la cinquena part a amos civils i eclesiàstics.\nVerset 26: «Josep féu una llei, que vigeix fins al dia d'avui, segons la qualla cinquena part de la terra d'Egipte seria del faraó. Només les terres dels sacerdots no eren del faraó».\nL'espoliació es legalitza. En els imperialismes, la llei, com la religió, sempre acompleix el paper d'encobridora de l'espoli amb el mantell de la justícia i d'estabilitzadora de l'opressió amb la força del dret.\nNomés se'n salven els sacerdots, que eren, com sabem en el cas d'Aman, els qui manaven el faraó. Eren poderosíssims i riquíssims i res no es podia fer sense ells, fins al punt que triaven els faraons.\nAixí treballaven aquells insignes sacerdots-banquers amb moneda anònima oficial de cara al poble i amb el domini dels comptes corrents per a l'ús de la moneda comptable inventada. Amb llurs pràctiques comprometien tota la fortuna de les nacions dominades i dels seus pobles. Variaven i alternaven les crisis inflacionàries i deflacionàries amb el senzill recurs d'inventar més o menys diner. En la inflació desvaloraven i en la deflació revaloraven la moneda oficial sense tocar-la de la butxaca del ciutadà. Els sacerdots-banquers pagaven les cerimònies fastuoses, compraven els legisladors, els jutges, els governants i els soldats. Ingressaven en les seves arques diner suat i estalviat amb gran fatic com a retorn de crèdits fets amb diner inventat.\nSi ells haguessin administrat la plus-vàlua de producció sense apropiar-se-la, dedicant-la a crèdits productius i finançament comunitari, haurien fet un bon paper històric. Però si aquest relat és més que un text «sagrat» o que una «novel·la» és perquè ens descobreix una classe opressora molt subtil capaç de crear desequilibris, no pel fet d'inventar diner, ni pel fet d'administrar el diner inventat, sinó per l'apropiació i privatització dels excedents, que esdevenen una espècie de «plus-vàlua comunitària» diferent i possiblement més important que la «plus-vàlua» generada pel treball. La plus-vàlua comunitària hauria de revertir al conjunt de la societat. Aquesta hipòtesi és molt difícil de demostrar en un regim de moneda anònima i desinformativa, tant pel que fa a la denúncia com pel que fa a la possibilitat pràctica de posar a punt un sistema de distribució de la plus-vàlua comunitària. Tot és massa fosc.\nHem vist que en el mercat d'intercanvi les unitats monetàries abstractes permeten l'intercanvi, cara a cara, al moment i en equilibri.\nÉs amb la introducció de l'instrument monetari que el mercat es modifica: es fa diferit en l'espai i en el temps. I això tant si es tracta d'un reconeixement de deute anotat en un compte corrent, com si es fa traient peces d'or d'una bossa.\nÉs amb, en o pels instruments monetaris que la realitat humana ha estat alterada profundament. Els instruments monetaris han esdevingut una arma subtil. Henry Ford ha tenia clar: «qui aconsegueixi resoldre el problema del diner haurà fet molt més per la humanitat que els més grans estrategs militars de tots els temps3».\n1El miedo al fisco dispara el acaparamiento de billetes, «la Vanguardia», 20 març del 1991.\n2XIRINACS, Lluís Maria Tercera Via. 1983. Aquest llibre inèdit fou la primera recopilació de conjunt de les aportacions d'Agustí Chalaux. Ha servit de base per a l'ordenació posterior realitzada en la col·lecció de fitxes «Disseny de Civisme».\n3NITSCHE, Roland (1970), El dinero, Editorial Noguer, S. A., Barcelona, 1971, p. 7.


Golàs d’Aragonès contra el Liceo.\nUn gol de videoteca d’Aragonès a 23 segons del final va permetre el Reus Virginas vèncer el Deportivo Liceo (5-4). L’equip gallec es va avançar amb un gol de Torres en una pèrdua a mitja pista...\nManel Burón, el president de l’Igualada Rigat, és el nou president de l’Associació de Clubs d’Hoquei sobre Patins (ACHP) i substitueix en el càrrec a Xevi Sala. Burón tindrà el recolzament...\nIker Pajares trenca el seu sostre i ja és 23è del món\nEsquaix. El sabadellenc, el primer català de la història que se situa entre els 30 millors de la PSA, inicia el curs avui a Washington i veu “factible” enlairar-se entre els vint millors\nPol Makuri, confirmat per als Jocs Paralímpics\nJocs Paralímpics. El fondista català, afectat per hemiparèsia, un tipus de paràlisi cerebral que li afecta la part dreta del cos, competirà en les modalitats d’esprint, 12,5 km estil lliure i 20 km clàssic


L'Agulla: Treballadores sexuals\nBé. Deu ser la manera més assèptica d’anomenar persones que es guanyen la vida a través de serveis molt personals. I les persones que, per mor de la seva feina, esdevenen una mena d’abocador d’injúries (sembla que el súmmum és això del “fill de puta”) on es concentra tot allò d’insultant i provocador. I s’hi concentren també dos trets no casuals: els fills de puta sembla que no tinguin pare que sigui responsable de res; i la paraula “puta” es contraposa a la figura de la mare, una “santa” en la majoria de casos. Aquí tampoc els homes no sembla que hi pintin res, perquè insultar el pare no té cap gràcia.\nUn ofici antic, diuen, del qual sovint se subratlla la perversió de l’amor. Un sentiment, una emoció que hauria de ser gratuït, de donació mútua, es perverteix pel fet de passar per caixa. Com si fos l’única perversió possible: com si ningú més no visqués de fer passar necessitats bàsiques de les persones per caixa. O com si moltes feines ben considerades no estiguessin basades en la frivolitat o la insolidaritat o en el lucre d’uns quants a expenses de molts.\nUn ofici explotat i d’alt risc sanitari. Moltes dones ho fan per la força, per poder sobreviure. Algunes, pràcticament segrestades o introduïdes en la infantesa. Molts homes en viuen. S’han de suportar humiliacions. Com passa a moltes d’altres feines en què hi ha explotació infantil, riscos per a la salut, pèssimes condicions laborals.\nQuan vaig començar a treballar, fa més de 30 anys, em sorprenia com els meus companys de feina parlaven amb absoluta naturalitat de la seva iniciació sexual a partir de la prostitució. El sexe sense matrimoni no era políticament correcte i se suposava que com que eren molt mascles, s’havien de desfogar. I que s’havia d’entrar rodat en el matrimoni, la dona, no, però l’home havia d’aportar experiència. El fet que en parlar d’això ho fessin amb un cert orgull i no pas com una mala experiència no impedia que l’insult principal continués sent “fill de puta”.\nUn bon amic, però, que continuava fent ús d’aquest tipus de serveis ja no com a iniciació, sinó com a relació habitual, em va fer veure una altra realitat. Ell buscava una persona mínimament amable, no demanava res que l’altra persona no volgués fer i pagava per aconseguir-ho. No n’esperava res –no es feia il·lusions ni falses expectatives sobre aquella relació concreta- i estava segur també de què esperava la dona que l’atenia. De fet, m’ha fet pensar sovint que en cert sentit és una relació força més honesta que alguns “ligues” que sovint tenen expectatives desiguals per part dels membres de la parella i un punt d’engany.\nD’altra banda, quan no hi ha relacions estables o satisfactòries o profundes i es recorre a un “polvo” de pagament, la situació no és tan diferent de quan no es tenen amics amb capacitat d’escoltar i es recorre a una sessió de psicòleg sense que hi hagi grans patologies (m’exposo a perdre l’amistat dels meus amics psicòlegs dient això!). En aquest sentit, més que penalitzar la prostitució, no seria més interessant regular-la de manera que ningú no es vegi explotat ni forçat a anar més enllà del seu desig? I que disposi de les condicions de treball (ambientals, sanitàries) mínimes i que pugui cotitzar a la Seguretat Social i obtenir una jubilació?\nMolts homes i dones fan la prostitució per la força. Però segur que també n’hi ha d’altres que ho fan perquè volen, cosa que està molt mal vista, per cert. Però no som una mica hipòcrites, tots plegats, amb el tema?\nAmiga Mercè, avui discrepem en força aspectes(excepte en això que dius de la hipocresia que hi estic d'acord). M'ho miri com m'ho miri, em sembla terrible la compra-venda del sexe. I això no és tancar els ulls a la realitat. Les realitats injustes estan per canviar-les, i en això hauria d'haver un gran canvi social. Tinc una amplia obertura de mires davant la sexualitat, però no davant la "compra-venda de la sexualitat" que sempre és explotació.\nDes de l'Associació de Dones Periodistes es va fer un ampli treball que va acabar ambla conclusió que només una minoria de `prostitutes es dedicava a això perquè volia(un 5% enfront un 95%): la gran majoria s'hi havia vist abocada, o enganxada per tema drogues o directament explotada i enganyada. A més, als països on s'ha legalitzat, encara s'ha fomentat més i ha acabat incrementant. I la seguretat social no és justificació, perquè les que es volen fer "autonòmes" en el règim de la seguretat social tenen diverses formes de fer-ho, també previstes "legalment".\nJo només entenc sexe amb amor. I entenc en això tota mena de llibertat sexual, però amb amor. Després cadascú que hi afageixi o no les altres consideracions socials o religioses, des de la seva llibertat individual, però associar sexe amb amor és el que s'hauria de transmetre, d'ensenyar.\nTotes les conductes socialment acceptades com "comprar sexe" es poden qüestionar per canviar-les. Mireu sinó l'exemple del tabac, abans tant ben vist "feia modern, feia mascle..." i ara tan penalitzat i mal vist. Doncs amb això, si hi hagués interés també podria haver un canvi. Però a qui interessa aquest canvi social? A qui? Són víctimes i algú les ha d'ajudar, de forma efectiva! Però això ara per ara no dóna vots...\nBé, digueu-me somia truites...\nUs convido, a qui vulgui, a llegir aquest article de la periodista Gemma Lienas (Ass Dones Periodistes i Dones en Xarxa)\n26 de juliol de 2008 a les 23:30\nJa està bé que discrepem alguna vegada! Naturalment també penso que el sexe, amb amor. Però és que a la pràctica em sembla que sovint pot més la immediatesa del sexe que la perspectiva de l'amor, no sempre a l'abast de tothom. No he tingut ocasió de parlar amb gaires prostitutes i mai en profunditat sobre la seva feina. Algunes més aviat m'ha fet la impressió que estaven molt curades d'espants i que ho tenien força assumit.\nA mi d'aquest tema em saben greu especialment dues coses, o tres: -l'explotació de la gent, i no cal dir si són menors; fer-ho per la força és repugnant.\n- la trivialització d'unes relacions que són molt humanes, com és el sexe (i vivim en una societat on no es promou precisament la contenció en res, els desitjos s'han de satisfer de forma immediata)\n- el fet que sempre es carregui contra les prostitutes i no pas contra els seus clients...\nNo m'agrada, però em sembla que m'estimo més una relació clarament comercial que no pas una falsa relació de parella on es creïn expectatives falses.\nNo sé. Tampoc no ho tinc tan clar tot plegat...\n28 de juliol de 2008 a les 22:07


El Liceu censura els llaços grocs dels cantaires de l'Orfeó Català\nEl Liceu censura els llaços grocs dels cantaires de l’Orfeó Català\nEl Liceu reconeix en un comunicat que 'va sotmetre a la consideració de l'Orfeó Català' la demanda de retirar els llaços grocs\n02.03.2020 - 21:49\nActualització: 02.03.2020 - 22:49\nEl Liceu va censurar que els cantaires de l’Orfeó Català lluïssin un llaç groc en l’actuació que van fer ahir durant el vintè aniversari de la reobertura del teatre. Segons que ha pogut saber VilaWeb, el Liceu va fer la petició a la direcció de l’Orfeó Català per retirar els llaços argumentant què volia preservar la ‘neutralitat’ del concert. Alguns cantaires van mostrar-s’hi disconformes, però els van advertir que si portaven el llaç groc, no actuarien.\nEn una comunicació a la qual ha tingut accés i que ha pogut comprovar VilaWeb, la direcció del teatre deia que lamentava haver de fer aquesta petició, però defensava que volia evitar problemes i polèmiques amb alguna de les administracions públiques que formen part dels seus òrgans de govern.\nEl patronat del Liceu, presidit per Salvador Alemany, el formen la Generalitat, l’Ajuntament de Barcelona, la Diputació de Barcelona i el Ministeri de Cultura espanyol. També hi ha representants empresarials en l’àmbit del mecenatge, com el Grup Santander, Telefònica i Havas Media, i patrons d’honor com la Caixa.\nFonts de l’Orfeó Català han explicat que van acceptar la pressió per la voluntat de ser respectuosos amb la petició del Liceu perquè actuaven com a convidats i perquè no formaven part de l’organització del concert. A més, s’esgrimia que no volia posar-se en perill la bona relació entre ambdues institucions ni posar en perill produccions en un futur.\nAquest vespre el Liceu ha fet públic un comunicat en relació amb aquesta informació.\nEl comunicat reconeix que el Teatre del Liceu, efectivament, va ‘traslladar i sotmetre a la consideració de l’Orfeó Català’ la demanda de retirar els llaços grocs. Demanda feta, segons afirma el Liceu, per ‘un membre del Comitè d’Empresa del Liceu, representant del Cor’. El text del Liceu, doncs, ratifica els fets, tot i afirmar després que no ha censurat ni amenaçat mai cap artista.\nL’Orfeó Català va actuar juntament amb l’Orquestra Simfònica i el Cor del Liceu, interpretant Resurrecció. Aquesta obra va estrenar-se el 1895 a Berlín, dirigida per Mahler. El Liceu va considerar que la simfonia era adequada per a la celebració perquè parla del renaixement des de les cendres.


Diputació de Girona - Subvencions - Programa "Europa Local de suport als ajuntaments, consells comarcals, altres ens locals i consells esportius per redactar projectes europeus" (2020)\nPrograma "Europa Local de suport als ajuntaments, consells comarcals, altres ens locals i consells esportius per redactar projectes europeus" (2020)\nSubvencions per cobrir part dels costs de redacció de projectes d'algunes convocatòries finançades per la Unió Europea. S'admetran els costos de redacció de projectes pensats per a totes les convocatòries amb fons provinents de la Unió Europea, excepte dels fons estructurals i d'inversió (FEDER, FSE, FEADER i FEMP). Sí que s'admetran els costos derivats de la redacció de projectes redactats d'acord amb l'objectiu de Cooperació territorial europea i amb l'Instrument europeu del veïnatge i del parternariat.\nLes despeses subvencionables seran les que siguin objecte de facturació entre l'1 d'octubre de l'any anterior i el 30 de novembre de l'any de la convocatòria, i poden ser:\nEls honoraris de professionals externs.\nLa dedicació de personal propi dels ajuntaments, degudament justificada i valorada econòmicament.\nLes subvencions no podran excedir de 5.000 € ni del 80% del cost de l'actuació subvencionades.\nAjuntaments, consells comarcals, altres ens locals i consells esportius de la demarcació de Girona.\nBases del Programa "Europa Local de suport als ajuntaments, consells comarcals i altres ens locals per redactar projectes europeus" Descarregar\nTerritori i Sostenibilitat > Servei de Programes Europeus\nConvocatòria de subvencions als ajuntaments, consells comarcals, i altres ens locals i consells esportius de la demarcació de Girona, per cobrir part dels costos de redacció de projectes d'algunes convocatòries finançades per la Unió Europea (2020) Descarregar\nExtracte en la BDNS de la convocatòria de subvencions als ajuntaments, consells comarcals, i altres ens locals i consells esportius de la demarcació de Girona, per cobrir part dels costos de redacció de projectes d'algunes convocatòries finançades per la Unió Europea (2020) Descarregar\nFormulari de sol·licitud de subvencions als ajuntaments, consells comarcals, i altres ens locals i consells esportius de la demarcació de Girona, per cobrir part dels costos de redacció de projectes d'algunes convocatòries finançades per la Unió Europea (2020) Descarregar


Portalet/ Reflexionar o no reflexionar...\nvostè es troba aquí: Inici Portalet Portalet/ Reflexionar o no reflexionar...\nPortalet/ Reflexionar o no reflexionar...\t21.05.2011\tCap Vermell\tREFLEXIONAR O NO REFLEXIONAR ? THAT IS THE QUESTION\nA l’Atenes de Pericles els pocs i privilegiats ciutadans de la democràcia elitista eren convocats a les assemblees que tenien lloc a l’àgora per debatre les qüestions de la ciutat. A les democràcies actuals el dret de ciutadania és compartit per tota la població adulta i, per tant, són representatives.\nLes elits polítiques que competeixen pel favor dels electors poden caure en l’autisme i allunyar-se dels valors, interessos i ideologies de la població donant lloc a un divorci creixent que finalment esclata. És el cas del Moviment del 15 de maig que des de l’epicentre de la Puerta del Sol s’ha estes per les principals ciutats espanyoles.\nCuriosament la Junta Electoral Central ha prohibit continuar amb les manifestacions a partir del començament de la jornada de reflexió quan per primera vegada en la historia electoral espanyola els ciutadans es reuneixen a les places precisament per reflexionar sobre la situació política.\nReflexionar sobre qüestions públiques implica necessariament compartir opinions, debatre propostes, discutir sobre idees i programes i per això és imprescindible reunir-se i veure’s les cares. Tradicionalment l’opinió pública ha estat filtrada, quan no creada, pels medis de comunicació –que no s’escapen de la crítica de servir als interessos del sistema i dels seus propietaris- i el ciutadà moltes vegades més que veure hi reflectida la seva opinió acaba amb la sensació que se’l manipula.\nAra, els membres de la J.E..C amb una concepció estreta del que és i significa reflexionar, amarats de racionalitat instrumental i amb una concepció formal legalista prohibeixen la reflexió pública sobre els interessos de la ciutadania (defensen a la ciutadania de ella mateixa o, si voleu, es defensen de la ciutadania) recordant-nos, en que sigui de lluny, al obersturmbannführer Eichmann, demostrant que no entenen res del que està passant (o que no ho volen entendre o que s’estimen més no entendre-ho).\nA hores d’ara no sabem a on portarà aquest moviment; però el que és indiscutible és que està sent una glopada d’aire fresc que fa renéixer les esperances a molta de gent i que de bo ajudes a la recuperació de la sobirania popular per part de la ciutadania.\nRessò Medieval 2013 / Text del pregó de Margalida Tous\nDefuncions / Luís Riera Rubio\nDefuncions / Pedro Flaquer Calafat\nTenim 377 visitants en línia


2.000 dies des de l'inici del procés - El Dietari del Procés - Blogs de l'indirecte!cat\nOpinió amb independència. Diumenge, 17 de febrer de 2019 19:03 h\ncadena humana, diari ara, EH Bildu, estremera, euskadi, forn, PNB, PSOE, romeva\nAvui és un dia especial per aquest dietari. Aquest és l'article número 2.000 del Dietari del Procés, d'aquest projecte de testimoniatge diari que va començar el 19 de desembre de 2012 de la mà de dos germans que, aquell dia van veure que per una vegada a la vida, això anava de debò. Han passat 2.000 dies des d'aquell llunyà dia en què, després d'unes eleccions catalanes, Artur Mas (CiU) i Oriol Junqueras (ERC) feien un pacte de governabilitat per caminar junts cap a un referèndum sobre la independència de Catalunya. Aquest projecte havia d'acabar el 2014, amb l'exercici del dret a decidir per part del poble. No va ser fins tres anys després que això es va dur a terme, però segurament no com ens ho haguéssim imaginat. És per això que dos milers de dies -i d'articles- després, aquest procés continua obert. I continuarà segurament fins que algú faci possible aquell projecte de Mas i Junqueras del 19 de desembre de 2012 amb tots els ets i uts. Vinculant.\nEls autors del dietari del procés volem aprofitar l'efemèride per agrair el seguiment que durant tot aquest temps hem rebut de part dels lectors d'aquest espai, i també dels dos llibres que recullen el dia a dia de tots aquests anys. Moltes gràcies de tot cor.\nI mentre Catalunya està en una fase de post-declaració d'independència, només unes setmanes després de la fi definitiva d'ETA, Euskadi ha sortit al carrer de nou per demanar el dret a decidir. I ho han fet, per segona vegada, amb una cadena humana que s'ha allargassat 200 quilòmetres i en la qual han participat desenes de milers de persones. El PNB i EH Bildu han pactat incorporar el dret a decidir al preàmbul del nou estatut basc. Són a l'any 2006-2007 de Catalunya i, tot i que l'independentisme basc encara arrossegarà l'etiqueta de violent i terrorista durant anys, acabarà arribant al punt en què es troba ara el català. L'actuació de l'Estat en els propers anys gestionant el nacionalisme basc mostrarà si han après alguna cosa dels seus errors en el cas català. Euskadi, però, ara mateix és al 2006 de Catalunya; de fet, el 18 de febrer d'aquell any es va celebrar una manifestació de centenars de milers de persones pel dret a decidir.\nPilotant Espanya en els propers temps estarà el PSOE, que continua donant mostres de voler dialogar i desengreixar el conflicte. Meritxell Batet ja ha pronunciat bones paraules aquest cap de setmana i ha dit que analitzaran les 45 propostes que Carles Puigdemont va fer a Mariano Rajoy fa dos anys i que van ser ignorades. Un moment... no eren 46? El PSOE assumeix que és innegociable abordar la 46a proposta: el referèndum. Per tant, ja deixa molt clar que no pensa ni entrar a negociar-la. Comencem bé, amb línies vermelles. Al seu torn, Quim Torra ha esmentat aquest diumenge que s'ha d'anar més enllà de diàleg; s'ha d'entrar en una negociació.\nHo ha dit en una entrevista al Diari ARA, que aquesta setmana ha passat un tràngol. D'ençà de la publicació de les imatges 'robades' de Junqueras, Forn i Romeva a Estremera, estan a l'ull de l'huracà: van fer bé de publicar-les? Fins a quin punt es van assegurar que les famílies dels presos polítics hi estiguessin d'acord? Estan tenint en compte els qui critiquen la publicació que les imatges contribueixen a no oblidar els qui són entre reixes? El debat fa dies que està obert i, mentre que els advocats dels presos tenen la intenció de perseguir el pres que va gravar les imatges, sembla que de moment l'ARA se salvarà d'accions legals.\nSi bé les imatges del rotatiu ajuden a la conscienciació de l'existència de presos polítics, refermen la queixa que mantenen des de fa setmanes Dolors Bassa i Carme Forcadell, juntament amb el seu entorn milers de persones en manifestacions: les dones preses estan més aviat oblidades, silenciades. Sempre són al final de les llistes de presos i tot el mediatisme se l'emporta Estremera. És a dir, els homes.\nManifestació arrimadas casado colau cuixart diàleg eleccions erc forn independència judici junqueras murs humans oltra podemos pp presos pressupostos psoe puigdemont revolta sánchez torra ts vox


TEAM Restaurant Can Victor: Cursa del Grau\nCursa del Grau\nAquest passat dissabte, el nostre Club Joves Ciclistes d'Amposta, va organitzar una altra prova Màster 30 I Sènior, en motiu de les Festes del barri del Grau d'Amposta.\nEstarien presents els nostres corredors Alfonso Sancho, i Joan Andreu Lletí. La prova constava d'un circuit urbà d'un kilòmetre i 100 metres, i s'havien de recòrrer 45 voltes, per assolir un totat de 50 kilòmetres. A les 17 h es donava el tret de sortida, amb un total de 60 corredors.\nDes d'un bon principi ja s'anava molt ràpid, i el jurat tècnic al tractar-se d'una prova en línea tot corredor doblat havia de posar el peu a terra i ja des de les primeres voltes era de veure, mots corredors van ser doblats i per tant eliminats.\nPel que fa als nostres, Lletí i Alfonso van poder aguantar fins al minut 45, quan també van posar el peu a terra. Les paraules dels dos corredors van ser d'una cursa amb molt de ritme i amb pulsacions molt altes en tot moment, i no es tenia temps ni de reposar ni beure.\nAl final tan sols van poder acabar 24 corredors, 21 dels quals ja estaven doblats i van tenir que fer una volta més.\nLa victòria se l'emportava Jordi Reñé. La prova va estar molt ben organitzada pel Club Joves Ciclistes d¡Amposta, i tots els seus voluntaris , també comptant en una important afluència de públic.\nBon paper de Jonatan Larrosa a la VipXtrem 2012\nPodi a les 12h Vinallop


El Festival de Jazz de Castelló se supera després de vendre vora 2.000 entrades | Castelló Extra\nEl Festival de Jazz de Castelló se supera després de vendre vora 2.000 entrades\nEl XXVIII Festival de Jazz de Castelló tanca hui una edició d’èxits després d’esgotar les entrades per a la majoria dels espectacles, el que ha suposat la venda de vora 2.000 passes. La gran acceptació del públic a la proposta es va fer palesa en el concert del trompetista Wynton Marsalis i la Jazz at Licoln Centre Orchestra, que va reunir ahir dissabte 1.200 persones i per al qual les entrades estaven exhaurides des de feia setmanes.\nNo es van voler perdre l’espectacle el conseller de Cultura i Educació, Vicent Marzà; els regidors de Cultura i Educació de Castelló, Verònica Ruiz i Francesc Mezquita, respectivament; el director de l’Institut Valencià de Cultura (IVC), Abel Guarinos ni el delegat territorial de l’IVC a Castelló, Alfons Ribes.\nLa programació d’aquesta edició ha estat dissenyada per la regidoria de Cultura en col·laboració amb l’IVC. Per a la regidora de Cultura “hem demostrat que Castelló és una ciutat gran, enorme, musicalment parlant i hem tingut el plaer de gaudir del millor trompetista del món, Marsalis, i de multitud d’espectacles en format més íntim però amb una qualitat elevadíssima”. Ruiz ha agraït el públic que “amb la seua participació ha fet gran aquest festival, un festival que continuarà creixent per a respondre a les expectatives creades”.\nE responsable de l’IVC a Castelló, ha recordat que “hem gaudit del millor jazz que es pot veure i escoltar en l’actualitat a nivell mundial i és un privilegi que Castelló siga una de les tres ciutats que a Espanya han pogut oferir aquest espectacle”. Ribes assegura que el festival hi ha d’estat l’exemple de col·laboració entre dues institucions i que ha reforçat “la cultura com a servei públic amb preus que han oscil·lat entre els 5 i els 25 euros, amb una destacable política de descomptes per joves, estudiants i persones jubilades o aturades”.


Avís legal - Som Baix Camp\nInformació bàsica sobre la protecció de dades: El/la sotasignat autoritza el Consell Comarcal del Baix Camp, en virtut del que disposa la Llei orgànica 15/99, de 13 de desembre, de protecció de dades de caràcter personal, a fer un ús adequat i coherent de les dades i la informació proporcionada, així com a tractar i/o cedir tot o part del seu contingut a altres administracions, sempre que aquestes ho requereixin per a la prestació dels serveis de la seva competència. En qualsevol cas, l’interessat / la interessada podrà requerir a l’ens comarcal la modificació, supressió, anul·lació o correcció de les dades recollides.\nTots els drets de propietat intel·lectual del contingut d'aquesta pàgina web i el seu disseny gràfic, són propietat exclusiva del Consell Comarcal del Baix Camp o de tercers que han autoritzat l’ús d’aquests continguts al Consell Comarcal i és a qui li correspon l'exercici exclusiu dels drets d'explotació dels mateixos. Per tant queda prohibida la seva reproducció, distribució, comunicació pública i transformació, total o parcial, sense l'autorització expressa del Consell Comarcal del Baix Camp. Igualment, tots els signes distintius, marques, noms comercials o signes de qualsevol classe continguts en aquesta pàgina web estan protegits per llei.\nEl Consell Comarcal del Baix Camp no es responsabilitza del mal ús que es realitzi dels continguts de la seva pàgina web, sent exclusiva responsabilitat de la persona que hi accedeix a ells o els utilitza. Tampoc assumeix cap responsabilitat per la informació continguda en les pàgines web de tercers a les que es pugui accedir per enllaços des de la pàgina www.baixcamp.cat. La presència d'aquests enllaços tenen una finalitat informativa, no constituint en cap cas una invitació a la contractació de productes o serveis que s'ofereixin en la pàgina web de destí. En cas de que el Consell Comarcal del Baix Camp tingui coneixement efectiu de que l'activitat o la informació a la que es remet des de aquests enllaços és il·lícita, constitutiva de delicte o pot lesionar bens o drets de tercers susceptibles d'indemnització, actuarà amb la diligència necessària per suprimir o inutilitzar l'enllaç corresponent amb la major brevetat possible.\nEl Consell Comarcal del Baix Camp es reserva el dret d'actualitzar, modificar o eliminar la informació continguda en la seva pàgina web, i la seva configuració o presentació, en qualsevol moment, sense previ avis i sense assumir cap responsabilitat per fer-ho.\nEl Consell Comarcal del Baix Camp no assumeix cap responsabilitat que es pugui derivar de problemes tècnics o errades en els equips informàtics, no imputables al Consell Comarcal, que es produeixin durant la connexió a la xarxa d'Internet, o que puguin ser causats per terceres persones mitjançant intromissions il·legítimes fora del seu control.\nSense prejudici del previst en l'indicat en cada un dels formularis de la pàgina web, quan l'usuari faciliti les seves dades de caràcter personal, està autoritzant expressament al Consell Comarcal del Baix Camp al tractament automatitzat de les seves Dades Personals per a les finalitats indicades en els mateixos formularis.


Dos detinguts per segrestar i torturar un home a Xàbia - À Punt\nDos detinguts per segrestar i torturar un home a Xàbia\nLes primeres investigacions apunten a una venjança per drogues.\n26 de novembre 2019 - 10:16\nLa Guàrdia Civil ha detingut dos homes a Xàbia, a la Marina Alta, per retindre per la força un conegut durant 12 hores i torturar-lo.\nLa víctima, de 61 anys, va rebre colps per tot el cos i li van cremar l'esquena amb una planxa. Després d'hores de tortura va aconseguir fugir de la caseta de camp abandonada on el tenien segrestat. Les primeres investigacions indiquen que el mòbil del segrest va ser una venjança relacionada amb el tràfic de drogues.\nEl fets es van produir al juliol i ara el cas s'ha resolt amb la detenció d'estos dos homes. Un d'ells ja estava empresonat a Madrid per altres delictes. En l'escorcoll de la caseta de camp, la Guàrdia Civil va descobrir també el botí d'altres robatoris.


L'UCI de Sant Joan de Déu pren mesures per facilitar que els pacients dormin a la nit - Regió7\nL'UCI de Sant Joan de Déu pren mesures per facilitar que els pacients dormin a la nit\nLes analítiques o altres proves es faran abans de mitjanit o a primera hora del matí, i s'apliquen accions d'aïllament acústic\n21·01·20 | 22:21\nApagar els llums de les habitacions a partir de les 12 de la nit, generar un aïllament acústic, silenciar i reduir la lluminositat dels monitors o disminuir els sorolls ambientals són algunes de les mesures que s'han començat a aplicar a la Unitat de Cures Intensives (UCI) de l'Hospital de Sant Joan de Déu de Manresa de la Fundació Althaia per afavorir el descans nocturn dels pacients ingressats en aquest servei. Descans que és clau per a la seva recuperació.\nLa iniciativa forma part d'un conjunt d'accions proposades pel Grup d'Humanització de l'UCI, format per professionals d'infermeria, un representant de l'equip mèdic i tècnics en cures d'auxiliars d'infermeria. Aquest grup de treball té com a objectiu millorar l'assistència sanitària des d'un punt de vista humà amb la implicació de pacients, familiars i els professionals sanitaris.\nAquesta i altres iniciatives com l'ús de noves tecnologies perquè els pacients es puguin comunicar més fàcilment tant amb familiars com amb els professionals pretenen reduir els nivells d'estrès que suposa per als pacients estar ingressats en una unitat com l'UCI, així com millorar el seu confort.\nI aquí hi entra en joc el descans nocturn. Segons Althaia, com que és un servei on es tracten pacients en estat crític que necessiten un monitoratge constant hi ha poca diferència entre el dia i la nit. Ara s'han reorganitzat les tasques assistencials dels professionals de l'UCI del torn de nit. Sempre que l'estat dels pacients ho permet, les proves i controls com analítiques o radiografies es porten a terme o bé abans de les 12 de la nit o a partir de les 6 del matí. L'objectiu és afavorir el descans nocturn de forma ininterrompuda durant més de 5 hores.\nA això s'hi han d'afegir les mesures d'aïllament acústic com lliurar taps per a les orelles als pacients que ho sol·licitin, a part de les esmentades iniciatives d'apagar llums, abaixar la lluminositat dels monitors i disminuir el soroll ambiental. Aquest projecte per millorar el descans nocturn va ser premiat al I Congrés Internacionals d'Humanització de l'Assistència Sanitària que es va celebrar a l'Hospital de la Fe de València. Hi van participar més de 300 professionals d'arreu del món.\nTambé s'ha potenciat la comunicació amb els malalts. Segons Althaia, a l'UCI hi ingressen sovint pacients que tenen problemes de fonació o veuen molt minvada la capacitat de comunicar-se tant amb els seus familiars com amb els professionals sanitaris que els atenen. Això pot causar estrès, ansietat i fins i tot deliri.\nFins ara per comunicar-se es feien servir lletres de l'abecedari o pictogrames en format paper. Actualment a través d'una tauleta amb tres aplicacions els pacients poden expressar com estan o fer preguntes a través de pictogrames i un teclat digital. Aquest treball s'ha portat a terme en col·laboració amb la Unitat de Tècniques Augmentatives de Comunicació de la facultat de Psicologia de la Universitat de Barcelona.\nEl Grup d'Humanització de l'UCI d'Althaia va néixer el 2016 i va agafar com a model el projecte «Humanizando les Cuidados Intensivos» impulsat pel metge Gabi Heras de l'Hospital Universitari de Torrejón, a Madrid.\nAcompanyants i música\nSegons Althaia, però, el treball no va partir de zero. A l'Hospital Sant Joan de Déu de Manresa es permet que un acompanyant pugui ser amb el pacient les 24 hores del dia o que les habitacions tinguin llum natural. També s'han portat a terme altres accions com ara apropar la música a pacients i familiars amb el projecte «Música en vena» que es porta a terme amb la col·laboració del Conservatori de Música de Manresa o gràcies a la participació de músics a títol individual com el violoncel·lista Peter Thiemann.


Les administracions de loteria reobren amb la reactivació d'alguns dels sortejos - Regió7\nLes administracions de loteria reobren amb la reactivació d'alguns dels sortejos\nEls establiments van reprendre la seva activitat ahir amb mesures de seguretat com ara la retirada de totes les butlletes de paper\n18·05·20 | 23:20\nÚltims preparatius abans de la reobertura, ahir, a l'administració de loteria Bonavista de Manresa DAVID BRICOLLÉ\nLes administracions de loteria són uns dels establiments que des d'aquest dilluns poden reobrir portes, ja que es reactiven alguns dels sortejos que des del 15 de març passat han estat paralitzats per la situació d'excepcionalitat del coronavirus. Ahir, a primera hora del matí, els titulars de les administracions ja ultimaven els preparatius per poder obrir les portes amb totes les mesures de seguretat.\nAquest era el cas, per exemple, de la número 10 de Manresa, la Bonavista, situada a la carretera de Santpedor, que abans de les 9 del matí (hora d'obertura) ja tenia alguns clients esperant a la porta, mentre a dins s'afanyaven per deixar-ho tot a punt. Bàsicament, s'estaven acabant de penjar els cartells que recordaven i demanaven el distanciament de 2 metres entre un i altre client.\nTot i que l'establiment té una única porta d'accés, l'espai de què disposa l'administració permet que hagin habilitat un itinerari interior d'entrada i sortida, de manera que els clients que estiguin a dins no coincideixin de cara, els que ja han estat atesos i els que encara s'esperen.\nUn canvi important, degut a les mesures de seguretat per l'epidèmia, és que s'han retirat totes les butlletes de paper dels diferents sortejos on el client podia marcar les caselles amb els números que ell triava. A partir d'ara, si el client vol una butlleta personalitzada (és a dir, no amb una combinació aleatòria feta per la màquina), l'ha de dir per finestreta al venedor, que és qui li entra. A l'administració de loteria Bonavista expressaven la seva satisfacció per poder reobrir després de vuit setmanes, tot i que de moment amb un nombre de sortejos encara molt restringit.\nA Berga, Montse Francàs, de l'establiment Colors de Berga, que ahir va reobrir i oferia tornar a jugar als sortejos de la Primitiva i de l'Euromillones, assegurava que «em pensava que estaria més parat i hi ha hagut prou gent. És una manera d'avançar cap a la normalitat».\nEn concret, la comercialització de jocs (a excepció de les Apostes Esportives Hípiques i Lototurf) comença aquesta setmana amb Euromillones i Loteria Primitiva, i la setmana del 25 al 31 de maig tindran lloc els de Bono Loto i La Grossa de la Primitiva.\nQuant a la Loteria Nacional, en qualsevol dels seus formats de comercialització, es torna a posar a la venda aquesta setmana i els sortejos es reprendran a partir de l'11 de juny del 2020, detalla SELAE. Loteries i Apostes de l'Estat va suspendre el 15 de març passat la venda de tots els jocs, considerant el que s'estableix al Reial decret pel qual es declara l'estat d'alarma per a la gestió de la situació de crisi sanitària ocasionada pel coronavirus. Per això, indica que els sortejos ja programats que no van poder celebrar-se per l'inici de la crisi sanitària provocada per la Covid-19 es reprendran aquesta setmana i els bitllets segellats tindran el mateix valor.\n1 La nova delegada del Govern vol fer de la Catalunya Central un motor per als canvis del país\n2 L'Ajuntament de Sant Fruitós manté el suport al festival de música clàssica\n3 Cases en venda a la Comarca del Bages\n4 El nou equipament d’Ampans a Sant Fruitós s’anomenarà Els Companys\n5 Jordi Savall dirigeix la 'Missa en si menor' de Bach a L'Auditori\nLa Fundació Independència i Progrés anuncia la seva dissolució després de la mort de dos dels seus puntals\nEl supermercat cooperatiu de Manresa celebra aquest dissabte la seva obertura\nL'última Nit de Jocs de la temporada atrau mig centenar de persones


Lloguer motos Formentera. Des de 11 € / dia. Lloguer motos, scooters i quads barats Formentera.\nLloguer, ofertes i reserves de motos a Formentera\nOmple el següent formulari per realitzar una recerques dels millors preus en lloguers de motos, scooters i quads a l'illa de Formentera. I ara amb el nou codifica promocional pots obtenir encara més descompte que mai.\nCERCADOR D'OFERTES I RESERVES ONLINE:\nINFORMACIÓ D'INTERÈS I SERVEIS SOBRE LA RESERVA:\n* Gràcies a aquest cercador en línia podràs consultar un llistat complet de les millors ofertes de lloguer de motos a Formentera. En el llistat sortiran scooters de 50cc, 125cc, motos de gran cilindrada, quads i tot tipus de bicicletes. En el mateix formulari pots fer la reserva online directa amb preus oficials de l'empresa de lloguer, llogant i pagant sobre el sistema de reserva original de l'empresa, sense comissions ni intermediaris. Pots reservar la teva moto a Formentera des sol 11 € al dia, depenent del model i la temporada de l'any.\nEl lloguer de motos està disponible a Formentera des de l'1 d'abril fins a finals d'octubre i els preus que es mostren en el sistema inclouen:\n- Dipòsit de combustible ple (es retorna igual).\n- Assegurança a tot risc amb franquicia.\n- Assistència tècnica en carretera.\n- 2 cascs per a cada vehicle.\n- Servei de lliurament en qualsevol punt de l'illa.\n- Anul·lació / cancel·lació de la reserva gratuïta. 24h abans.\n- Sense comissions extra ni sorpreses.\nEn confirmar la reserva rebràs al teu email un comprovant oficial de la reserva amb totes les dades de l'empresa de lloguer, oficines i contacte directe per a qualsevol dubte o modificació.\nLloguer de bicicletes elèctriques Lloguer d'embarcacions


Amaga els spoilers als llocs web amb protecció contra spoiler - Complements De Firefox\nAmaga els spoilers als llocs web amb protecció contra spoiler\nSpoiler Protection 2.0 és una extensió de navegador per a navegadors basats en Chromium, com Google Chrome o Microsoft Edge, i per a Mozilla Firefox, que amaga el contingut que definiu als llocs web que visiteu.\nEls spoilers poden treure la diversió de veure un programa de televisió o una pel·lícula, jugar a un joc o llegir un llibre. Si mai no heu vist la trilogia original de Star Wars, potser no voldreu saber que Darth Vader és el pare de Luke Skywalker, ja que afectarà la vostra experiència visual.\nDe la mateixa manera, quan teniu previst jugar a un joc que ja no surt, o llegir un llibre o mirar una altra pel·lícula o programa de televisió, és possible que no vulgueu estar exposat a spoilers.\nSpoiler Protection 2.0 és una extensió del navegador que amaga els spoilers als llocs. Necessita permís d'accés al lloc i requereix que hi afegiu una llista de spoilers, p. Ex. el nom d'una pel·lícula, els personatges d'un programa de televisió o el nom d'un joc d'ordinador. Un cop fet això, cal que activeu l'opció 'Mostra les paraules clau als llocs web' per amagar els spoilers dels llocs que visiteu.\nTingueu en compte que el text al voltant del spoiler també s’amaga automàticament, amb una superposició vermella, a molts llocs populars, inclosos Twitter, Cerca de Google, YouTube, Facebook i molts llocs de notícies. Aquests llocs principals són ben compatibles, mentre que altres llocs poden revelar informació.\nL'extensió permet afegir llocs personalitzats perquè funcioni en llocs que no s'admeten automàticament. El procés requereix que afegiu un nom i una URL de pàgina web i que seleccioneu la informació CSS adequada per obtenir correctament els spoilers i el text circumdant.\nLes categories es poden utilitzar per gestionar els spoilers de manera més eficient, però no cal que els feu servir. Els spoilers estan pintats de manera predeterminada amb un color vermell. Un doble clic sobre un element ocult revela el contingut.\nSpoiler Protection 2.0 és una extensió útil per als usuaris d'Internet que no volen estar exposats a spoilers mentre utilitzen un navegador web. L'extensió requereix que els usuaris afegeixin informació sobre spoilers abans que pugui amagar-los. Tot i que això s’explica per si mateix, vol dir que els usuaris han de tenir almenys una certa comprensió, per exemple. sobre personatges, ubicacions o esdeveniments, per evitar que aparegui informació al navegador web.\nCordes més amples, p. Ex. Game of Thrones, bloqueja només alguns spoilers. Si un lloc parla sobre la mort d'Eddard Stark al final de la primera temporada, però no menciona Game of Thrones als voltants, encara estareu exposat a possibles spoilers.\nDit d’una altra manera: la protecció contra spoiler és útil per reduir l’exposició als spoilers, però no és una manera del 100% de protegir-vos d’estar exposats a ells.\nAra tu : com es fan els spoilers?


La UdG desenvolupa un nou mètode més ràpid i econòmic per detectar el coronavirus - Diari de Girona\nacn | girona 12.04.2021 | 14:51\nUn laboratori de la UdG\nUn estudi científic liderat pel grup de recerca NEOMA de la Universitat de Girona (UdG) ha permès desenvolupar una metodologia per detectar de manera "ràpida, simple i econòmica" la infecció per coronavirus en mostres nasofaringes. El sistema combina l'anàlisi química, l'estadística i la intel—ligència artificial i, a diferència dels mètodes actuals, seria "molt eficaç" per a detectar la presència de la infecció en un gran nombre de mostres orals en molt poc temps. Aquesta metodologia s'ha publicat recentment a la revista científica de prestigi internacional Frontiers in Medicine. Segons informa la UdG en un comunicat, presenta una sensibilitat superior al 90% i permetria analitzar unes 380 mostres alhora cada 30 minuts\nPer l'alta taxa d'infectivitat del virus de la covid-19 (el SARS-CoV-2) calen diagnòstics ràpids tant en pacients simptomàtics com asimptomàtics per reduir la propagació de la pandèmia i tallar les cadenes de transmissió. "Calen eines de diagnosi i cribratge que permetin determinar ràpidament la presència del virus a la població, i a quanta més gent millor", assegura l'investigador principal del projecte, Pere Boadas-Vaello. Des de l'inici de la pandèmia, s'han utilitzat i desenvolupat diferents metodologies de diagnòstic però, segons apunta l'investigador, "moltes comparteixen certes limitacions com la baixa sensibilitat, els falsos negatius o els temps d'anàlisi llargs".\nLa metodologia desenvolupada per la UdG mostra un alt rendiment pel que fa a precisió, sensibilitat i especificitat, aconseguint en tots els casos valors superiors al 90%. A més, calculen que el cost mitjançant aquesta tecnologia podrien representar el 25% de la despesa que actualment suposen les PCR. El temps en obtenir el resultat es reduiria també a menys de la meitat i, aquest mètode, permetria analitzar unes 380 mostres alhora, cada 30 minuts. Segons Boadas-Vaello, "es preveu, per tant, que aquest mètode podria oferir enormes estalvis tant en temps com en cost".


Billie Eilish i Rosalía podrien estrenar cançó la setmana vinent • Ràdio Capital de l'Empordà\nAquest dilluns els noms de Rosalía i Billie Eilish són tendència a les xarxes arran del rumor que circula i que s’atribueix a un compte de Twitter on s’acostumen a donar exclusives sobre la cantant catalana. Allà es diu que el proper 21 de gener Rosalía i Billie Eilish estrenaran una cançó conjunta que es dirà ‘Lo vas a olvidar‘.\nAquesta possible col·laboració entre les dues artistes és tema de conversa des del 2019 i sembla que finalment podria veure la llum aquest any.\nLa pandèmia i les restriccions de mobilitat han tingut molt a veure sobre el fet que s’hagi demorat tant aquesta publicació.\nL’entrada Billie Eilish i Rosalía podrien estrenar cançó la setmana vinent ha aparegut primer a Primera Fila.\nArticle anteriorLes escoles del Baix Empordà comencen el segon trimestre amb incertesa\nArticle següentCap de setmana complicat pels comerços no essencials al Baix Empordà


Albergo Africa Volterra Itàlia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nAlbergo AfricaVia Borgolisci, 8, Volterra, Volterra, Itàlia, 56048 - Veure al mapaExcepcional9,2Basada en160comentarisAlbergo AfricaVeure més fotosVeure més fotosVeure totes les 25 fotosMolt bona ubicació 8,2Veure al mapa8,2UbicacióParticularitats que li encantaranProp de transports públicsaire condicionat\nSobre l'allotjamentDescripcióSi el que està buscant és per un hotel ben situat a Volterra, no busqui més enllà de Albergo Africa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Aprofiti's de la riquesa de serveis i avantatges d'aquest hotel de Volterra. Els clients de l'hotel poden gaudir de magatzem d'equipatge, habitació familiar, restaurant, servei de bugaderia, bar. Totes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Albergo Africa.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsaire condicionatcalefaccióplat de dutxaarticles de tocadorempolles d'aigua de cortesiatelevisió de pantalla planaIdiomes ParlatsEspanyol Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantParking for motorbikes and bicycles is free. Comentaris recents de clients


Des de l’Àrea de Turisme i Promoció Econòmica de l’Ajuntament de Balaguer s’han organitzat durant els dies de Setmana Santa diferents activitats turístiques per conèixer la ciutat. Divendres i dissabte els assistents han pogut gaudir de visites guiades gratuïtes per les zones i monuments més emblemàtics de la capital de la Noguera obrint les portes al coneixement de la cultura balaguerina i el seu patrimoni a arribats d’arreu del territori i fins i tot als mateixos balaguerins. La visita anomenada Balaguer, ciutat de les tres cultures ha tingut un gran èxit en uns dies en que la ciutat i la comarca rep moltes visites.\nDurant tots els dies de les vacances de Setmana Santa els monuments de la capital de la noguera han estats oberts al públic. De la mateixa manera el museu comarcal ha ofert visites per les seves instal·lacions.\nA més el Centre d’Interpretació de l’Or del Segre ha realitzat dues activitats per conèixer la fauna i geologia del riu Segre i l’habitual activitat de “recerca d’or en família”. Des de l’equipament també es va preparar el taller Les pedres secretes del Segre adreçat al públic infantil i totalment gratuït per gaudir de les vacances escolars experimentant amb les pedres i minerals que es poden trobar al riu Segre.\nEl turisme balaguerí tanca amb èxit una Setmana Santa rècord arreu de la província de Lleida considerada pel Patronat de Turisme de la Diputació de Lleida com la millor en una dècada. Es calcula que durant aquesta setmana han passat per les comarques lleidatanes fins a 85.000 turistes, 5.000 més que al 2017. Ni la climatologia ni la situació política catalana ha afectat al turisme de la demarcació.\nSense resposta per “Balaguer tanca amb èxit la campanya turística de Setmana Santa”